OpenLLM-France/wikimedia huggingface dataset:
# Holy Island (Anglesey)

Holy Island, Galesko ipar-mendebaldean dagoen uharte bat da, Anglesey uhartearen mendebaldean eta Irlandako itsasoan. Bertan, Holyhead Mountain mendia dago.
Egun argiz eta eguraldi onarekin bertatik Irlanda ikus daiteke, bestalde itsas hegaztien behatoki garrantzitsua da.
* Datuak: Q1831562
* Multimedia: Holy Island, Anglesey / Q1831562
# Holy Mountains

Holy Mountains (euskaraz Mendi Sakratuak) 2005eko otsailaren 2an System of a Down estatubatuar musika taldeak bere Hypnotize diskoaren barnean kaleratu zuen abesti bat da. Egileak Daron Malakian eta Serj Tankian izan ziren. Abestiaren gaia XX. mendearen hasieran Otomandar Inperioak burututako Armeniako genozidioa da.
System of a Down taldeko kideek Armenia eta armentiatarren azken mendeko zorigaiztoko historia sarritan gaitzat edo irizpidetzat hartu izan dute, taldeko lau kideak armeniar jatorriko estatubatuarrak baitira.

## Kanpo estekak

* Holy Mountains abestia entzungai (Ingelesez)
* Datuak: Q12259220
# Holy Vale

Holy Vale, Ingalaterrako Kornualles konderriko haran txiki eta etxalde bat da, Scilly uharteetan.

## Kanpo estekak

* Datuak: Q11710012
* Multimedia: Holy Vale / Q11710012
# I, Daniel Blake

I, Daniel Blake (euskaraz Ni, Daniel Blake) 2016ko Ken Loach ingeles zinema zuzendariak zuzendutako drama film bat da. Dave Johns, Hayley Squires, Dylan McKiernan eta Briana Shann aktoreek antzeztu zuten.
2016ko Canneseko Zinemaldiko Urrezko Palma irabazi zuen. 2015eko urrian Newcastle upon Tyne hirian filmatu zen.
Film honek Ken Loachen filmografian hain ohikoak diren gaur egungo gizartearen edonori jazo dakioken mota guztietako drama istorioen kontakizuna berreskuratzen du.

## Argumentua

Oharra: Atal honek istorio osoa edo amaiera argitzen du.
Ipar-mendebaldeko Ingalaterra. Daniel Blake (Dave Johns) 59 urteko arotza gaixotu eta bakarrik bizi denez gizarte-laguntzaren beharrean dago. Laguntza lortzeko oztopo burokratikoak gainditzen saiatzen ari den bitartean, Katie (Hayley Squires) bi haurren ama ezkongabea ezagutuko du, honek eta bere bi seme-alabek (Dylan McKiernan eta Briana Shann) Londresko etxerik gabeko jendearentzako aterpetxe batetik ihes egiteko 500 kilometrotara dagoen solairu batera bizitzera lekualdatu beharko dute.

## Aktoreak

* Dave Johns: Daniel Blake
* Hayley Squires: Katie
* Dylan McKiernan: Dylan, Katieren semea
* Briana Shann: Daisy, Katieren alaba
* Mick Laffey: Gizarte-laguntzailea
* Natalie Ann Jamieson: Aldi Baterako Lan enpresako langilea
* Micky McGregor : Ivan
* Colin Coombs: Postaria
* Bryn Jones: Polizia
* John Sumner: CVen arduraduna

## Kanpo estekak

* I, Daniel Blake filmaren iragarkia ikusgai. Youtube.com (Ingelesez)
* I, Daniel Blake filmaren IMDBko fitxa irakurgai (Ingelesez)
* Datuak: Q23823458
* Multimedia: I, Daniel Blake / Q23823458
# I've Got You Under My Skin

I've Got You Under My Skin (euskaraz Nire azal azpian zaitut) 1936ean Cole Porter estatubatuar musikagileak konposatutako abesti bat da. 1966ean Frank Sinatra abeslariak abestu zuen.

## Kanpo estekak

* Frank Sinatra abeslariaren I've got you under my skin abestia entzungai (Ingelesez)
* Datuak: Q2165861
# I, Robot (filma)

I, Robot edota i, ROBOT (euskaraz Ni, Robota) 2004ko Alex Proyas egiptoar-greziar-australiar zinema zuzendariak zuzendutako zientzia-fikziozko filma bat da. Isaac Asimov idazlearen I, Robot eleberrian oinarritua dago. Will Smith, Alan Tudyk, Bridget Moynahan, Bruce Greenwood, James Cromwell eta Chi McBride aktoreek antzeztu dute.
2004ko Efektu berezi onenen Oscar Sariaren izendapena jaso zuen, baina azkenean Spider-Man 2 filmak irabazi zuen.

## Argumentua

Oharra: Atal honek istorio osoa edo amaiera argitzen du.
2035, Chicago. Gizakiak giza itxura duten robotekin elkar bizi dira, haietan konfiantza osoa dute, Robotikaren Hiru Legeen arabera jokatzen baitute:
* Gizakiei kalterik ez egin edota haiek kalterik jasaten ez uztea.
* Lehen Legea urratzen ez duten bitartean, gizakiei beti men egin edo obeditzea.
* Lehen eta Bigarren Legeak urratzen ez dituzten bitartean euren buruak babestea.
Ezustean, robot bat zientzialari buruargi baten erailketan nahastua egongo da, eta Del Spooner detektibeari (Will Smith) erailketa kasu honen ikerketaren ardura emango zaio.

## Aktoreak

* Will Smith: Del Spooner detektibea
* Bridget Moynahan: Susan Calvin doktorea
* Alan Tudyk: Sonny (ahotsa eta motion capture)
* Bruce Greenwood: Lawrence Robertson
* James Cromwell: Alfred Lanning doktorea
* Chi McBride: John Bergin tenientea
* Shia LaBeouf: Farber
* Fiona Hogan: V.I.K.I.
* Terry Chen: Chin
* Adrian Ricard: Granny ("Gigi")

## Kanpo estekak

* I, Robot filmaren IMDBko fitxa irakurgai (Ingelesez)
* Datuak: Q200572
* Multimedia: I, Robot / Q200572
# I'm Your Man

I'm Your Man (Ni zure gizona naiz euskaraz) Leonard Cohenen zortzigarren disko luzea izan zen, 1988an plazaratuta. Arrakasta dezente lortu zuen eta, modu batez, artistaren itzulera suposatu zuen. Bere disko onenetariko bat bezala onartua izan da.

## Historia

Aurreko diskoa 1984an plazaratuta Various Positions izan zen eta zuen hainbeste arrakasta izan. I'm Your Man, aldiz, Cohenen musika zerrenden aurreko postuetara eraman zuen; zenbait estatuetan, Espainian eta Norvegian, lehen postua lortu zuen.
Diskoaren estiloak aurrekoen estiloarekin ezer ikusi gutxi dauka zeren eta pop sintetikoaren ildoan baitago. Disko honetan Sharon Robinsonekin kolaborazioak hasi ziren; lotura hori ondorengo diskoetan mantendu zen, batez ere Ten New Songs grabazioan.

## Abesti nagusiak

Disko honetan "First we take Manhattan" kanta dago eta hori izan zen, alegia, diskoa promozionatzeko aukeratutako abestia. Abesti hau Cohenen benetako klasikoa bihurtu zen eta bertsio ugari ezagutu zituen: R.E.M., Joe Cocker, Enrique Morente eta Lagartija Nick.
Disko berean beste kanta garrantzitsua zetorren, "Take This Waltz", Federico García Lorcaren Pequeño vals vienés" poeman inspiratutakoa. Poema hori Lorcaren Poeta en Nueva York liburuan agertu zen. Cohenek sarritan azaldu zuen Granadako poetarenganako mirespena." Enrique Morentek eta Lagartija Nick taldeak Omega diskoan moldatu zuten .

## Abestien zerrenda

Abesti guztiak Leonard Cohenenak dira, beste izen aipatzen den izan ezik.
* "First We Take Manhattan" – 6:01
* "Ain't No Cure for Love" – 4:50
* "Everybody Knows" (Cohen, Sharon Robinson) – 5:36
* "I'm Your Man" – 4:28
* "Take This Waltz" (Federico García Lorca, Cohen) – 5:59
* "Jazz Police" (Cohen, Jeff Fisher) – 3:53
* "I Can't Forget" – 4:31
* "Tower of Song" – 5:37

## Kanpo estekak

* Leonard Cohenen webgune ofizial.
* Datuak: Q946629
# I'm a knacker

I'm a knacker (euskaraz larrutzaile bat naiz) 2003ko Patrick Bergin and the Spirit Merchants irlandar rock musika taldearen abesti bat da. Abesti honek Irlandan ustekabeko arrakasta izan zuen, herrialde hartako musika zerrendetako lehenbiziko 10 abestien artean ere sailkatzera iritsi zelarik.
Abestiaren gaia zaldien gorpuak birziklatu eta kola edo lekeda bilakatzen duen gizon baten istorio bitxia kontatzen du. Berez, taldeko buru edo abeslaria den Patrick Bergin irlandarra mundu mailan ospea duen aktore izateagatik ezaguna da.
Abestiak Irlandan arrakasta izan zuen, baina baita nolabaiteko eztabaida sortu ere, Irish Travellers edo irlandar ijitoen komunitateko buru batzuek abestiaren izenburua haiekiko mespretxuzkoa edota arrazista zela baieztatu baizuten, halere berehala Berginek baieztapen hori ukatu eta bera eta taldea arrazistak inolas ere ez direla ziurtatu zuen, aldiz abestiaren izenburua arrazistei hitz hori kendu eta desjabetzeko saiakera bat izan zela baieztatu zuen.

## Erreferentziak

* ↑ Patrick Bergin defends 'Knacker' song: "I am not a racist!". The Irish Travelers Movement has condemned the new Patrick Bergin single, 'The Knacker', claiming that it's "the equivalent of calling a song 'The Paki' or 'The Nigger'". 2003ko urriaren 31a. Hotpress.com (Ingelesez)

## Kanpo estekak

* I'm a knacker abestia entzungai. Youtube.com (Ingelesez)
* Datuak: Q12259321
# I'm With You

I'm with You Avril Lavigne abeslari kanadarraren pop rock abesti ezagunenetakoa da, Let Go albumekoa.
Albumaren hirugarren singlea izan zen. urtean. Lehenengo postua lortu zuen bai Mexikon, bai Kanadan, bai Espainian eta beste hainbat herrialdetan, laugarrena AEBtan, eta Britainia Handian top 10ean sartu zen. Let Go albumaren salmentak izugarri handitu ziren eta Australiako telebistan askotan entzun zen.

## Bideoklipa

Bideoklipean Avril gau hotz batean bakarrik ageri da. Norbaiten bila dabil, galduta eta triste antzera. 2004eko Grammy Sarietan bigarren postua lortu zuen bideo honi esker.

## Kanpo estekak

* Ikusi "I'm With You" abestiaren bideoa YouTuben: http://www.youtube.com/watch?v=dGR65RWwzg8
* Datuak: Q834275
# I, Claudius (telesaila)

I, Claudius (euskaraz: «Ni, Klaudio») Erresuma Batuko BBC telebista kateak 1976an ekoiztu eta igorri zuen telesail labur bat izan zen. Robert Graves idazlearen I, Claudius eta Claudius the God ("Klaudio Jainkoa") eleberrien egokitzapen bat da. Telesailaren sortzailea eta gidoigilea Jack Pullman izan zen. Hamahiru atalek osatu zuten.
Bertan Julio-Klaudio dinastiaren gora-behereak agerrarazten dira, hasi Zesar Augustoren aginte egunetatik eta Klaudioren azken egunak arte, betiere azken horren autobiografia ikuspuntu batetik ikusita. Horrela, bada, telesailak ikuslegoa pil-pilean mantentzea lortzen du, familia horretako senitartekoen arteko azpijoko eta zitalkeriak ikusiz.
Pertsonaia nagusiak shakespearear antzerki giroan zaildutako aktoreek antzeztu zituzten: garai hartan telebista munduan ezezagunak ziren, baina gerora oso ezagunak bilakatu zirenak, besteak beste, Siân Phillips (Livia), Derek Jacobi (Klaudio), John Hurt (Kaligula) eta Brian Blessed (Zesar Augusto).

## Atalak

* A Touch of Murder ("Hilketa ukitu bat")
* Family Affairs ("Familia gorabeherak")
* Waiting in the Wings ("Bastidore artean zain")
* What Shall We Do About Claudius? ("Zer eginen dugu Klaudiorekin?")
* Poison is Queen ("Pozoia erregina da")
* Some Justice ("Justizia apur bat")
* Queen of Heaven ("Zeruetako erregina")
* Reign of Terror ("Izuaren erresuma")
* Zeus, by Jove! ("Zeus, hala Jupiter!")
* Hail Who? ("Agur nori?")
* Fool's Luck ("Ergelaren zortea")
* A God in Colchester ("Jainko bat Colchesterren")
* Old King Log ("Errege zahar baldarra")

## Kanpo estekak

* "I, Claudius" telesailaren IMDBko fitxa ikusgai (Ingelesez)
* Telesailaren soinu banda eta lehenbiziko atala entzungai eta ikusgai (Ingelesez)
* Datuak: Q135096
# I'm a Believer

I'm a Believer (euskaraz Sinisduna naiz) Neil Diamond abeslari eta musikariak konposatu eta 1966. urtean The Monkees musika taldeak grabatutako abesti bat da.

## Kanpo estekak

* The Monkees musika taldearen I'm a Believer abestiaren bertsioa entzungai (Ingelesez)
* Datuak: Q1394919
# I'm a Man You Don't Meet Every Day

I'm a Man You Don't Meet Every Day (euskaraz Egunero Topatzen Ez Duken Gizon Bat Nauk) irlandar folk abesti herrikoia da (Eskozian ere abestu ohi da). Abestiaren gaia Irlandako lurjabe aberats batek harropuzkeriaz tabernan zurrutean ari den bitartean ingurukoei eginiriko kontakizuna da.
Abesti honek hainbat bertsio izan ditu. Beharbada moldaketa ospetsuena 1985. urtean The Pogues taldeak eginirikoa da, ahotsa talde honetak Cait O'Riordan baxujoleak jarri zuelarik.

## Hitzak
### The Poguesen bertsioa

| Ingeleraz Oh my name is Jock Stewart I'm a canny gun man And a roving young fellow I've been So be easy and free when you're drinking with me I'm a man you don't meet every day I have acres of land I have men at command I have always a shilling to spare So be easy and free when you're drinking with me I'm a man you don't meet every day So come fill up your glasses of brandy and wine Whatever it costs I will pay So be easy and free when you're drinking with me I'm a man you don't meet every day Well I took out my dog and him I did shoot All down in the county Kildare So be easy and free when you're drinking with me I'm a man you don't meet every day | Euskaraz Oi nere izena Jock Stewart duk Pistolari zuhurra nauk Eta adiskide gazte ibiltari bat izan nauk Hortaz lasai ederrean egon Nerekin edaten duanean Egunero topatzen ez duken gizon bat bainauk Lur sail akre asko dizkiat Gizonak nere agintepean dizkiat Beti txelin bat xahutzeko badiat Hortaz lasai ederrean egon Nerekin edaten duanean Egunero topatzen ez duken gizon bat bainauk Hortaz bete hitzak hire edalontziak brandy eta ardoz Edozer kostatzen dela ere nik ordainduko diat Hortaz lasai ederrean egon Nerekin edaten duanean Egunero topatzen ez duken gizon bat bainauk Ba nere txakurra hartu nian eta tiro egin nioan Kildareko konderri osoan zehar Hortaz lasai ederrean egon Nerekin edaten duanean Egunero topatzen ez duken gizon bat bainauk |

## Grabaketak

* The McCalmans, Smuggler diskoan (1975)
* Archie Fisher, The Man With a Rhyme diskoan (1976)
* Cilla Fisher and Artie Trezise, Balcanqhal diskoan (1976)
* The Tannahill Weavers, The Tannahill Weavers' diskoan (1979)
* Houghton Weavers, In The Rare Ould Times diskoan (1983)
* The Pogues, Rum, Sodomy, and the Lash diskoan (1985)
* The Dubliners, 30 Years A-Greying diskoan (1992)
* Danú, All Things Considered diskoan (2002)

## Kanpo estekak

* The Pogues taldearen bertsioa entzungai
* The Dubliners taldearen bertsioa entzungai
* Datuak: Q5966993
# Industria berde

Industria berdea, industria ekologikoa edo ingurumeneko industria industria adar berri bat da eta industriarako teknologia berriak garatzea du xede. Europar Batasunak PITMA (Ingurumenaren Plan Industrial eta Teknologikoa) izenekoaren bidez sustatzen du. Planaren lehen deialdia 1990ean egin zen. Plan horrek funtsak ematen ditu industria-kutsadura suntsitzera eta industria-ingurumenean oinarritutako ikerketa eta garapen-proiektuetara bideratuta dauden enpresei. Baita ere laguntza, trebakuntza, informazioa eta sentsibilizazioa, industria ingurumenarekin lotura duten enpresei.

## Kanpo estekak

* Datuak: Q25476310
# Industria eta enpresarako goi-mailako informatika eskola nazionala

Industria eta Enpresarako Informatika Goi Eskola Nazionala (ENSIIE, lehen Enpresaren Informatika Institutua, IIE) Frantziako 204 ingeniaritza-eskoletako bat da eta 2020ko irailaren 1ean ingeniaritza-gradua emateko akreditazioa lortu zuen.
1968an sortua, Evryn dago, Essonne departamenduan. Goi Mailako Hezkuntza eta Ikerketa Ministerioaren menpe dago. 2016az geroztik, Mines-Telecom lehiaketaren arabera jasotzen ditu ikasleak.
Eskola Handien Konferentziako (CGE) kidea da, eta Paris-Saclay Unibertsitatearekin eta Mines-Telekom Institutuarekin lotuta dago.
ENSIIE Frantziako informatika eskola zaharrenetako bat da. Informatika - matematika - enpresa-antolaketa eta finantzak triptikoaren inguruko hezkuntza tekniko eta zientifikoa eskaintzen du, enpresaren munduarekiko hurbiltasuna mantenduz.
ENSIIEk, hasierako prestakuntzaz gain, ingeniarien etengabeko prestakuntza eskaintzen du (ingeniari prestakuntza elkartean) FIP txandakako bi urtetan, informatikan gutxienez hiru urteko esperientzia duten eta batxilergoko diploma+2 duten langileei irekia. ENSIIEk txandakako ingeniari formakuntza ere eskaintzen du, hiru urteko iraupenekoa eta bereziki IUTtik datozen ikasleei zuzendua.

## Erreferentziak

* ↑ Décret n° 2017-598 du 21 avril 2017 portant association d'établissements du site Paris-Saclay. ..
* ↑ Site de la conférence des grandes écoles
* ↑ «??» La revue Progressistes 14 mars 2015.

## Ikus, gainera

* René Harluxet

## Kanpo estekak

* Datuak: Q3578204
# Industria kimikoa Euskal Herrian

Industria kimikoa Euskal Herrian industrializazioa hasi zenetik sortutako sektore bat da. Kutsadura handia sortu du historian zehar, baina beste industria askoren oinarrian ere egon da.

## Historia

Bizkaiko lehen enpresa kimikoa Galdakaon sortu zen Sociedad Anónima Española de la Pólvora Dinamita izan zen, 1872an, Alfred Nobelen baimenarekin eta Bizkaiko meatzaritzari lotuta. Industria kimikoa ez zen, hala ere, gehiegi garatu lehen urteetan, baina "La Dinamitak" bere negozioak hedatzen jakin izan zuen. 1885ean Pirotécnica Astondoa sortu zen, bolbora egiteko helburuarekin. 1903an Sociedad General de Industria y Comercio sortu zen Bilbon, amonio sulfatoaren ekoizleentzat, horixe baitzen Espainiako nekazariek eskatzen zuten ongarriaren osagai nagusia. 1913an L'Èglise et Cie. sortu zen, beranduago "Maderas y Alquitranes" deituko zena, bikea eta galipota egiten zuena Bizkaiko Labe Garaietatik zetorren lehengaiarekin. 1950eko hamarkadara arte ez zen finkatu Bizkaian Dow Chemical enpresa garrantzitsua, azido sulfurikoa piritatik lortzen zuen fabrika. Bere soberakinak burdinan aberatsa zen minerala zen, Labe Garaiek erosten zutena. 1940ean Sefanitro ireki zen Lutxanan, hau ere Labe Garaien eta Bizkaiko burgesiaren babesarekin.

## Erreferentziak

* 1 2 3 (Gaztelaniaz) GARCÍA CASTRESANA, Luis Ángel. «El sector químico en Bizkaia (XIX - XX)» www.euskonews.eus (Noiz kontsultatua: 2019-05-22).
* ↑ Fernández de Pinedo, Emiliano.. ([1999]). Euskal Herriko ekonomi hazkundea eta gizarte-aldaketak : (1100-1850). Universidad del País Vasco ISBN 848373141X. PMC 434269089. (Noiz kontsultatua: 2019-05-29).

## Kanpo estekak

* Datuak: Q109331852
# Industria kolonia

Industria kolonia edo langile kolonia, hiri edo herrigunetik aldenduta lantegi bati loturik dagoen instalazio edo bizileku eraikin multzoa da. Hauetan langileak bizi arren, jabetza partzialki edo osoki enpresarena da.
Beren helburua lantegi horretako langileen bizilekua izateaz gain lantegitik hurbil mantentzean datza. Normalki, langileek egunerokotasunean dauzkaten beharrak asebetetzeko instalakuntzak dauzka, adibidez, ekonomatoa, parkeak, kulturguneak, aisiguneak, tabernak eta abar.
Euskal Herrian XIX. mendearen amaieratik industriagune nagusietan eraiki izan dira, bereziki Bizkaia eta Gipuzkoan.
* Datuak: Q627236
* Multimedia: Company towns / Q627236
# Industria Protokolo Komuna

Industria Protokolo Komuna edo Protokolo Industrial Komuna (ingelesez: Common Industrial Protocol edo CIP) industria-automatizazio aplikazioetarako industria-protokoloa da. ODVA erakundearen babesa du.
Hasieran Kontrol eta Informazio Protokoloa (ingelesez: Control and Information Protocol izenez ezaguna, CIPak fabrikazio-automatizazio aplikazioei mezu eta zerbitzu sorta ulergarriak (kontrola, segurtasuna, sinkronizazioa, mugimendua eta informazioa) eskaintzen dizkio. Gainera, fabrikazio aplikazio hauek enpresa-mailako Ethernet sareetan eta Interneten txertatzeko aukera ematen die erabiltzaileei. Munduko ehundaka saltzailek sostengatzen dute eta ekoizlearekiko independentea da. Hortaz, CIPak fabrikarako komunikazio-arkitektura bateratua eskaintzen du. EtherNet/IP, DeviceNet, CompoNet eta ControlNet sareetan erabiltzen da.
ODVA CIP teknologia oinarri dituzten sareko teknologiak sostengatzen dituen erakundea da. Horrez gain, CIParen luzapenak ere sostengatzen ditu: CIP Safety, CIP Motion, CIP Energy, CIP Sync eta CIP Security esaterako.

## Kanpo estekak

* ODVAren webgunea
* Datuak: Q5153399
# Industria armamentista

Industria armamentista (armamentu-industria edo defentsa-industria ere bai) negozio globala da, munduko indar armatuak eta armen, teknologiaren eta ekipo militarren fabrikazioa barne hartzen dituena. Merkataritza-industria, gerra-industria eta ekipamendu eta instalazio militarren ikerketa, garapena, ekoizpena eta zerbitzua barne hartzen ditu. Armak ekoizten dituzten enpresek, defentsa-kontratista ere esaten zaienek, batez ere, estatuetako indar armatuentzat armak ekoizten dituzte. Gobernu-sailek armen industrian, armen erosketan eta salmentan, munizioetan eta bestelako gai militarretan ere jarduten dute. Produktuek suzko armak, munizioak, misilak, hegazkin militarrak, ibilgailu militarrak, itsasontziak eta sistema elektronikoak barne hartzen dituzte, besteak beste. Industria armamentistak ikerketa eta garapen proiektuak ere burutzen ditu.
Kalkuluen arabera, mundu osoan urtero 1.500 milioi estatubatuar dolar baino gehiago ekoizten dira gastu militarretan (munduko BPGaren % 2,7), hau da, 1990ekoa baino gutxiago, orduan gastu militarrek munduko BPGaren % 4 egin baitzuten. Gastu horren zati bat ekipamendu eta zerbitzu militarrak eskuratzeko da. 2006an munduko 100 defentsa-kontratista handienen armen salmentak, guztira, 315 mila milioi dolarrekoak izan ziren. Herrialde industrializatu askok armagintza industria nazionala dute beren indar militarrak hornitzeko. Zenbait herrialdek ere legezko edo legez kanpoko funtsezko arma-merkataritza nazionala dute, herritarrek erabil ditzaten. Arma txikien legez kanpoko merkataritza ohikoa da ezegonkortasun politikoak jotako herrialde eta eskualde askotan.

## Erreferentziak

* ↑ World Military Spending. www.globalissues.org.
* ↑ Stockholm International Peace Research Institute. Sipri.org.

## Kanpo estekak

* Datuak: Q392933
* Multimedia: Military industry / Q392933
# Industria astun

Industria astun terminoa mineralak eta nekazaritzakoak ez diren bestelako lehengaiak erauzi eta eraldatu egiten duen industria da, eta, beste alde batetik, makineria handia eta astuna erabili edota ekoiztu egiten duten industria-jardueren multzoa da. Bestalde, industria astunetan eraldatzen dituzten kopuruak handiak izaten dira eta ekoizpenak masiboak. Horretarako behar dituzten fabrikak, lantegiak eta azpiegiturak ere handiak izaten dira eta ia beti energia asko behar izaten dute.
Adibide moduan, industria siderometalurgikoa, (labe garaiak, adibidez) eta industria kimikoak (petrolio-birfindegiak, adibidez) biltzen dira industria astunetan.

## Kanpo estekak

* Datuak: Q622662
* Multimedia: Heavy industry / Q622662
# Industria aeroespazial

Industria aeroespaziala aireontzieak (hegazkinak, helikopteroak, tripulaziorik gabeko aire-ibilgailuak, misilak, etab.), espazio-ontziak eta suzirieak, baita lotutako ekipamendu espezifikoak ere (propultsioa, nabigazio-sistemenak, etab.) diseinuaz, fabrikazioaz, merkaturatzeaz eta mantentzeaz arduratzen den industria da. Aeronautika, automobilgintza eta espazio industriaren sektore ekonomikoaren jardueretako bat da. Sektore hauek oso lotuta daude material militarra hornitzeko jarduerekin, eta horren ondorioz helburu suntsitzaileetarako erabiltzearekin. Industria aeroespaziala aeronautika jarduerak kanpo-espaziorako hegaldietan aplikatzea da, zeinen defentsarako aplikazioak helburu militarrak dituen.
Europar Batasunean, Airbus, BAE Systems, Thales, Dassault, Saab eta Leonardo enpresek industria aeroespazialen eta ikerketaren ahaleginaren zati handi bat ordezkatzen dute, Europako Espazio Agentzia teknologia aeroespazialen eta produktuen kontsumitzaile handienetako bat baita. Errusian, konpainia aeroespazial handienak Oboronprom eta United Aircraft Corporation dira, Mikoyan, Sukhoi, Iliushin, Tupolev, Iakovlev eta Beriev.
Estatu Batuetan, Defentsa Saila eta NASA dira teknologia eta produktu aeroespazialen kontsumitzaile handienak. Boeing, United Technologies Corporation, Arkab Inc, Lockheed Martin eta SpaceX enpresak ahalmen eta aurrerapen aeroespazialen fabrikatzaileen artean daude.
Mundu osoko industria aeroespazial zibilerako toki garrantzitsuak hauek dira: Seattle (Boeing), Hawthorne (SpaceX) eta Kent (Blue Origin) Estatu Batuetan, Kalifornia, Montreal Kanadan (Bombardier), Tolosa Frantzian eta Hanburgo Alemanian (biak Airbus/EADS), Ingalaterrako ipar-mendebaldea eta Erresuma Batuko Bristol (BAE Systems, Airbus eta AgustaWestland), baita Brasilgo São José dos Campos ere, Embraerren egoitza dagoen tokian, Perun SEMAN kokatuta dago.

## kanpoko estekak

* Industria Aeroespazialeko Elkartea
* industria aeroespazialen ekarpenak
* Datuak: Q3477363
# Ignacio Egibar

Ignacio Egibar Pradera (Donostia, 1931ko uztailaren 16a - ) gipuzkoar arraunlari ohia da.
Behin hartu du parte Joko Olinpikoetan: Erroman hain zuzen ere.
Ur Kirolak izan zuen kluba.

## Erreferentziak

* ↑ Noticias de Gipuzkoa: Guipuzcoanos en los jjoo de verano

## Kanpo estekak

* Datuak: Q12259455